
Ministru kabineta rīkojums Nr. 423
Rīgā 2025. gada 16. jūlijā (prot. Nr. 28 34. §)
Par finansējuma piešķiršanu Vidzemes Augstskolai Komisijas PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai funkciju izpildei nepieciešamo pasākumu veikšanai
· 1. Lai veiktu Komisijas PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai funkciju īstenošanai nepieciešamos pasākumus, Tieslietu ministrijai 2025. gadā piešķirt Vidzemes Augstskolai finansējumu 183 108 euro apmērā no Tieslietu ministrijas budžeta programmas 97.00.00 "Nozaru vadība un politikas plānošana".
· 2. Tieslietu ministrijai noslēgt vienošanos ar Vidzemes Augstskolu par finansējuma piešķiršanu šā rīkojuma 1. punktā minētā uzdevuma izpildei. Vienošanās nosacījumos paredzēt piešķirto finanšu līdzekļu izlietojuma uzraudzības kārtību, kā arī noteikt, ka par grāmatvedības datu pareizību un finanšu līdzekļu izlietojumu atbilstoši noteiktajam mērķim ir atbildīga Vidzemes Augstskola.

